El Port de Sagunt acollirà la carrera solidària contra el cáncer el 17 de setembre
05 de setembre 2017

![Imagen 1](/media/3aqjzop3/95-_cmm0405.jpg)![Imagen 2](/media/hi0hnvpb/95_cmm0448.jpg)

El pròxim diumenge 17 de setembre tindrà lloc la segona edició de la carrera solidària RunCáncer al Port de Sagunt. L'esdeveniment, organitzat per la Asociación Española contra el Cáncer amb l’Ajuntament de Sagunt, forma part d'un conjunt de 61 recorreguts que s'han organitzat en tota la província de València amb l'objectiu de recaptar fons per a la investigació contra el càncer. Encara que siga el segon any que es realitza aquesta carrera a Sagunt, la iniciativa pròpia de RunCáncer ja porta activa 3 edicions. La iniciativa ha comptat amb l'ajuda de l'Ajuntament de Sagunt en qüestions de logística i gestió de permisos, amb la finalitat de facilitar el curs de l’activitat i minimitzar els riscos.

  

La carrera començarà a les 9:00 h, amb eixida al pavelló José Veral del Port de Sagunt, i constarà d'una prova de 6 km (9:00h) i una marxa no competitiva de 3 km (9:09 h). El període d'inscripció ja està obert i amb un cost de 5 euros que es destinaran, íntegrament, a la recaptació de l'AECC. Els assistents interessats poden inscriure's per mitjà de la web de la carrera. El mateix cap de setmana de la carrera, treballadors de l'associació estaran repartint dorsals en el Carrefour de Sagunt.

  

La finalitat d'aquesta iniciativa és la de promoure l'esport i els hàbits saludables alhora que es sensibilitza als assistents sobre la malaltía i com poden ajudar a combatre-la. El fet d’organitzar marxes no competitives i carreres fomenta la participació de qualsevol tipus de públic, des de participants ocasionals a esportistes amb més entrenament.

  

RunC

áncer ja porta en marxa des d’abans de l'estiu i ha registrat 30.011 dorsals i 113.157 euros recaptats. Les carreres i marxes ja han passat per localitats com Chelva, Tuéjar o Bolbaite i, després de Sagunt, arribaran a Torrent, Xirivella o Silla, entre altres.

  

*   [](http://www.facebook.com/sharer.php?u=https://aytosagunto.es/va/actualitat/el-port-de-sagunt-acollira-la-carrera-solidaria-contra-el-cancer-el-17-de-setembre/ "Facebook")
*   [](http://twitter.com/share?url=https://aytosagunto.es/va/actualitat/el-port-de-sagunt-acollira-la-carrera-solidaria-contra-el-cancer-el-17-de-setembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-port-de-sagunt-acollira-la-carrera-solidaria-contra-el-cancer-el-17-de-setembre/ "Linked In")
*   [](mailto:?body=https://aytosagunto.es/va/actualitat/el-port-de-sagunt-acollira-la-carrera-solidaria-contra-el-cancer-el-17-de-setembre/)